
ที่ พง 0017.2/ว  




                  ศาลากลางจังหวัดพังงา     






                              
        ถนนพังงา - ทับปุด พง 82000







        กุมภาพันธ์ 2568 
เรื่อง
การลงพื้นที่ติดตามการขับเคลื่อนภารกิจด้านความมั่นคงในระดับพื้นที่ 
เรียน
ปลัดจังหวัดพังงา พัฒนาการจังหวัดพังงา ท่องเที่ยวและกีฬาจังหวัดพังงา นายอำเภอตะกั่วทุ่ง นายอำเภอท้ายเหมือง นายอำเภอคุระบุรี  และหัวหน้าอุทยานแห่งชาติหมู่เกาะสุรินทร์
สิ่งที่ส่งมาด้วย  
ร่างกำหนดการเดินทางฯ





          จำนวน 1 ชุด

ด้วยจังหวัดพังงา ได้รับแจ้งจากกระทรวงมหาดไทยว่านายชำนาญวิทย์ เตรัตน์                   รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน มีกำหนดการเดินทางมาปฏิบัติราชการในพื้นที่ ระหว่างวันที่ 27 กุมภาพันธ์ – 1 มีนาคม 2568 เพื่อติดตามการขับเคลื่อนภารกิจ         ด้านความมั่นคงในระดับพื้นที่ตามนโยบายรัฐบาล กระทรวงมหาดไทย รายละเอียดตามสิ่งที่ส่งมาด้วย

จังหวัดพังงาพิจารณาแล้วเห็นว่าการตรวจราชการในครั้งนี้ เกี่ยวข้องกับภารกิจหน้าที่      ของกระทรวงมหาดไทย และส่วนราชการอื่น ดังนั้น เพื่อให้การปฏิบัติราชการในพื้นที่จังหวัดพังงา เป็นไปด้วยความเรียบร้อย จึงมอบหมายให้หน่วยงานดำเนินการในส่วนที่เกี่ยวข้อง ดังนี้


1. มอบหมายให้ที่ทำการปกครองจังหวัดพังงา และอำเภอเจ้าของพื้นที่ลงตรวจติดตามดำเนินการประสานงานและอำนวยความสะดวกกับส่วนราชการหน่วยงานในระดับพื้นที่ในการเดินทางมาตรวจราชการของรองปลัดกระทรวงมหาดไทย(นายชำนาญวิทย์ เตรัตน์) และคณะ ดังนี้ 
 
      
1.1 การขับเคลื่อนภารกิจด้านความมั่นคงในระดับพื้นที่ตามนโยบายรัฐบาล และการตรวจติดตามการดำเนินการแก้ไขปัญหาชาวเลไร้สัญชาติ ปัญหาสถานะบุคคลชาวมอแกน เพื่อให้ได้รับสิทธิพื้นฐานที่ถูกต้องเหมาะสมตามกฎหมาย ณ อุทยานแห่งชาติหมู่เกาะสุรินทร์ อำเภอคุระบุรี ในวันที่ 27 กุมภาพันธ์ 2568 ระหว่างเวลา 11.45 – 16.30 น. พร้อมนำเสนอข้อมูลในการลงพื้นที่ตรวจติดตาม 


      
1.2 การตรวจติดตามการดำเนินงานศาลเจ้าฮกเล่งเก้ง หมู่ที่ 2 ตำบลโคกกลอย อำเภอตะกั่วทุ่ง จังหวัดพังงา ในวันที่ 28 กุมภาพันธ์ 2568 ระหว่างเวลา 13.30 – 15.00 น. พร้อมทั้งนำเสนอข้อมูลในการลงพื้นที่ตรวจติดตาม 

      
1.3 การตรวจติดตามการดำเนินงานศาลเจ้าเล่งสั้นเก้ง หมู่ที่ 4 ตำบลท้ายเหมือง    อำเภอท้ายเหมือง จังหวัดพังงา ในวันที่ 28 กุมภาพันธ์ 2568 ระหว่างเวลา 15.30 – 17.30 น. พร้อมทั้งนำเสนอข้อมูลในการลงพื้นที่ติดตาม 
                           
1.4 จัดเตรียมข้อมูลด้านการสร้างอาชีพเพิ่มรายได้ให้ประชาชน ส่งเสริมการท่องเที่ยวชุมชนและสร้างความเข้มแข็งของเศรษฐกิจฐานราก ข้อมูลปัญหาการบุกรุกที่ดิน และการแก้ไขปัญหาหนี้นอกระบบ

     2. มอบหมายให้อุทยานแห่งชาติหมู่เกาะสุรินทร์ อำนวยความสะดวกแก่                       รองปลัดกระทรวงมหาดไทย (นายชำนาญวิทย์ เตรัตน์) และคณะ ในการตรวจติดตามการดำเนินงาน        ของอุทยานแห่งชาติหมู่เกาะสุรินทร์ ในวันที่ 27 กุมภาพันธ์ 2568 ระหว่างเวลา 14.00 – 16.30 น.    และนำเสนอข้อมูลในการลงพื้นที่การตรวจติดตาม 











       /3. มอบหมาย...
- 2 -


3. มอบหมายให้สำนักงานพัฒนาชุมชนจังหวัดพังงา และสำนักงานการท่องเที่ยวและกีฬาจังหวัดพังงาจัดทำข้อมูลสร้างอาชีพเพิ่มรายได้ให้ประชาชน ส่งเสริมการท่องเที่ยวชุมชนและสร้างความเข้มแข็งของเศรษฐกิจฐานราก 

ทั้งนี้ ให้หน่วยงานจัดทำข้อมูลที่เกี่ยวข้องตามประเด็นที่กำหนด ส่งจังหวัดพังงาภายในวันที่ 26 กุมภาพันธ์ 2568 เพื่อจังหวัดจะได้ใช้ประกอบการติดตามในพื้นที่ของรองปลัดกระทรวงมหาดไทย            (นายชำนาญวิทย์ เตรัตน์) ต่อไป

จึงเรียนมาเพื่อดำเนินการต่อไป  
 





ขอแสดงความนับถือ





    หนังสืออยู่ระหว่างผู้ว่าราชการจังหวัดพังงาลงนาม
สำนักงานจังหวัดพังงา
กลุ่มงานยุทธศาสตร์และข้อมูลเพื่อการพัฒนาจังหวัด

